Stephanie Holland

## Megjelenés

161 cm-ével nem igazán magasodik ki a tömegből. Kitűnni is maximum szépsége miatt tűnik ki. Karcsú, formás teste és kedves arca van. Hosszú, derekáig érő barna haja van. Ha nem figyel rá, zöld szemei arról árulkodnak, hogy az ártatlan mosolya ellenére, sokkal közelebb áll egy prédára leső vadmacskához, mint egy doromboló kiscicához. Ugyanakkor könnyen rendezi vonásait, szinte bárkit megtévesztve.
Átok: Bal kezén egy átok éktelenkedik, él és terjed, vagy visszahúzódik. Az átok egy feketeségként jelenik meg a kezén. Ha gyenge, akkor csak az ujjai vége, utolsó ujjpercek feketék. Ahogy erősödik az átok, úgy terjed ez a feketeség felfelé a karján, a feje felé, amit ha elér, az átok beteljesíti önmagát. Ideig-óráig képes befolyásolni az átok kinézetét, bár eltüntetni nem tudja, és ez csak az átok megjelenését érinti, ez erejét vagy erjedését nem.

## Jellem

Könnyen tud beszélgetésbe elegyedni valakivel, mosolyogni és jó pofát vágni. Nem egyszer kellett beépülnie is, úgyhogy az ilyenek rutinszerűen mennek neki. Viszont igazán közel nagyon kevés embert enged, és nehezen nyílik meg. Azonban ha egyszer megnyílt valakinek, akkor az illetőt a szívébe zárja, minden ismert és addig fel nem fedett hibájával együtt. Vannak dolgok, amik nem érdeklik, azokkal akkor sem mindig foglalkozik, ha épp körülötte történik. De ha valami felkelti a figyelmét, vagy épp egyik barátja van benne, akkor abba teljes lendülettel veti bele magát. Közepes mértékben adrenalin függő, ugyanakkor nem veti meg a lazulós nyugis pillanatokat sem. Pár napig elviseli az átlagos napokat is, de egyre inkább hiányzik neki egy jó adrenalinfröccs és a teljesen nyugodt láblógatás. Lázadó természete nem onnan ered, hogy élvezi átlépni a határokat, és szabályt szegni, pusztán nem érdeklik őt, hogy mit szabad és mit nem, vagy mi az elvárt viselkedés. Ha épp nem beleolvadni akar a tömegbe, akkor elég szabadszájú, ami a szívén az a száján is. Nem igazán izgatja, ha ezzel megbánt másokat.

## Múlt

Boszorkánynak született, ami ritka volt, de közel sem példátlan. A világában a hétköznapi élet része volt a mágia és a természetfeletti. Egyesek mágiával születnek, őket tárt karokkal fogadja az okkult rendőrség, de egyéb egzotikusabb állások is várnak rájuk. Egyesek démonokkal kötnek alkut, hogy varázserőt szerezzenek, majd hamis papírokkal igazolják hogy a mágia velük született. Aki pedig nem törvénytelen úton szeretne mágiát csempészni az életébe az hatalomtárgyat vesz magának, amiknek hihetetlenül széles piaca van, a szín és fazonváltós ruháktól kezdve, egészen a mágikus fegyverekig. Stephanie jómódú családba született, és mindenki roppant boldog volt amikor megmutatkozott rajta a mágia. Egyből boszorkányképzőbe iratták. Pár évvel később azonban tragédia történt. Stephanienak rémálma volt, és amíg az ágyban vergődött, pár apró tűzbogár pattant ki a kezéből. Azok elfutottak a szobájából és a többi hálószobát borították lángba. Szülei bent égtek a hálószobájukban, őt és bátyát a tűzoltóknak sikerült kimenekíteni, de a bátya még a kórház felé belehalt a füstmérgezésbe. Ezután az életben maradt rokonok jóformán rá sem bírtak nézni hét éves kislányra. Két hét múlva elhozták a kórházból, majd egy út széli árusnál vettek neki két gombóc fagyit, és megkérték hogy várjon kicsit amíg vissza jönnek.
Három nappal később egy Aiden nevű férfi fogadta be. Nem volt tehetős, éppen csak elélt egymaga is, egy apró alagsori lakásban. Egy gyárban robotolt és éppen elég volt a fizetése a hónap végéig. De szerette és gondoskodott a kicsi lányról. Nem tudta jó iskolába járatni, de plusz műszakokat vállalt, és talált olyan iskolát, ahol a varázsképességeit is csiszolják. Amikor otthon volt teljes odaadással szerette fogadott lányát. Amikor pedig az ideje engedte természetvédelmi tüntetésekre járt.
Ahogy Stephanie cseperedett ő is elkezdett fogadott apjával tartani a tüntetésekre. Így Aiden többre jutott el, mint előtte. Egyre jobban bosszantotta őket, hogy nem érnek el semmit. Párszor rákapott egy nagyobb blog, és volt egy kis visszhangja, de végeredményben csak pár napig csámcsogtak a dolgon a hírek. Ők pedig egymás zúzódásait kezelték, amit a rendőrökkel összeverekedve szereztek. Elkezdtek graffitizni is, hátha felfigyel rá valaki, de sokan csak egyszerűen vandalizmusnak vagy egy menő képnek tartották. Volt amikor építkezéseket akartak megakadályozni. Fához láncolták magukat, de csak a munkásoknak szereztek egy rosszul indult reggelt, ők meg pár napig a sitten ültek.
Aztán Stephanie tizenhét évesen arra döbbent rá, amikor a félhomályos szobában tervezgették a következő akciójukat, hogy fogadott apjával ökoterroistaként vannak számon tartva, és nem ok nélkül. Viszont ez nem változtatott semmin. Az sem, amikor az apja alkut kötött egy démonnal, hogy neki is legyen varázsereje. Viszont amikor egy reaktor szabotálása után pár nappal sétált a városban, észrevette hogy az átlagembereket hogy érintette az akciójuk, és ez megmozdított benne valamit. Később egy kis csapattal együtt elfogtak egy vihardémont és Stephanie vérét lecsapolva a démon fekete vérét töltötték a testébe. Kis mértékben ellenállóbb lett, és gyorsabban gyógyult. De az addig példátlan művelet eredménye azért volt, mert ezek után a démonokhoz hasonlóan sokkal intenzívebben használhatta a mágiáját, mi több, a démon villámmágiáját is megszerezte. Már nem csak beépüléssel, és csendes bomlasztással tudott hozzájárulni az akcióhoz, hanem mint ütőkártya. Párszor szóvá tette, hogy aggódik az átlagemberek miatt, akik miattuk szenvednek, de hagyta apjának hogy elcsitítsa érzéseit a nagyobb jóra hivatkozva. Egy nap aztán újabb alku köttetett egy démonnal. Az apja egy ősi mágiát kért lánya számára. Egy átkot, ami ha elterjed, kísértetté változtatja az áldozatot. Stephani most először ijedt meg, és visszakozott. Aiden viszont ráparancsolt. Azt mondta a szent céljuk érdekében, meg kell hozznia ezt az áldozatot, ahogy Aidennek az árat kell megfizetnie érte. Steph rádöbbent, hogy már nem az apja szeretett kislánya, hanem legértékesebb katonája egy háborúban. De Aidenről volt szó, aki tizenhat évvel ezelőtt meglátta őt az utcán egy koszos sarokban és azóta is szerette, és magadott neki mindent. Ráfeküdt a kőasztalra, és aznap este levegőbe repült egy irodaépület. A sors fintora, vagy talán nagyobb erők műve, hogy eközben épp nagyfogyatkozás volt, épp úgy, mint születése pillanatában.
Ezek után már ki tudott lépni a testéből, és szellemként közlekedni. Nem volt többé zárt ajtó, vagy elérhetetlen hely. Az apjával bosszantó precizitással dolgozták ki a terveket, és átlépték a mágia ismert határait. A védelem legapróbb résén is bejutottak.
Aztán, huszonhat éves korában, épp egy okkult rendőrség épületét támadták. Volt ott elzárva egy hatalomtárgy, egy obszidiánból készült üvegszem. Pontosabban kőszem. A segítségével egy csettintéssel lehetett pokolkaput nyitni, amin démonok léphetnek át a világba, ami a feketemágia magasiskolája volt. Mi több, irányítani is lehetett őket. Stephanie belátta, hogy ennek már semmi köze a természet védelméhez. Az apja meggyűlölt minden egyebet. Már nem a világot akarta megmenteni, hanem porig akarta égetni, hogy sajátot hozzon létre a hamuból. Ebben viszont már nem volt hajlandó részt venni. Aiden és a szem közé állt. Hiába a szellem átka, vagy a démon vére, az apja már annyi hatalomtárgyat és annyi mágiát halmozott fel, hogy nem bírt vele. Minden csepp erejét felhasználva tudta csak feltartani, amíg megérkezett az erősítés. Aznap jó napjuk volt a rendősrégnek. Bár sok áldozat volt, de megöltek egy terroristát a legveszélyesebbek közül, egy másikat pedig elfogtak.
Stephanie egy természetfelettiek számára kialakított börtönbe került. Kezdetben hullámokban tört rá a depresszió. Amiatt amit az apjával tett, és amivel a világ hálálta meg, amit érte tett. Majd ahogy sok évvel ezelőtt, az utcán sétálva észrevette hogyan élik meg az átlagemberek az akcióikat. Itt is észrevette, hogy egyes rabok nem tettek több rosszat mint ő, és egyes rabőrök, nem érdemélnek jobb sorsot, mint amit Aiden kapott. Lassan elkezdte átértékelni a nézőpontját, és egyre többet gondolt a szökésre.

## Képességek

Bár az emberek születhetnek mágikus képességekkel, a testüket nem alkalmas rá. Nem járja át a mágia, így nem vezeti olyan jól, mint a természetfeletti lények teste. Az emberi testen átfolyó mágia, vagyis a varázslatok igénybe veszik azt. Egy ideig a test megbirkózik vele, csak kifárad, nagyobb mennyiségű varázslat viszont már kárt is okozhat. Stephanie ezt a mágikus korlátot sikeresen áttörte a vihardémon vérével. Bár nem érhet fel a természetfeletti lények szintjéhez, a mágikus fekete vére megvédi a testét egy szintig a varázslástól. Apró varázslásokat meg sem érez, és a nagyobb varázslatok is kevésbe veszik igénybe.

### Boszorkányvarázslatok

Árnyak manipulálása
* Pár apró bűvigével, képes életre kelteni az árnyakat. Azok megnyúlhatnak, visszahúzódhatnak, sötétebbé válhatnak. Akár olyan szintre sűrűsödhetnek, hogy szinte minden fényt elnyelnek, és még ellenállásuk is lesz. Bár át lehet haladni rajta, igen zavaró és folytogató érzés.

Tűzvarázslatok
* Halk pattogó igékkel kis tűzbogarakat idézhetnek. Amik bár nem túl veszélyesek, épp elég jól meg tudnak gyújtani dolgokat.
* Néhány rúnát rajzol a levegőbe, amik a kezére kúsznak. Ezután néhány pontra mutatva, több méteres tűzgejzírt robbanthat ki onnan.
* Egy csettintéssel lángra lobbanthatja a gyertyákat
* Rúnákat rajzolva a levegőbe egy tűzgyűrűt idézhet maga köré, amit hullámként szabadjára is engedhet.

Füstidézés
* Halk suttogására füst kezd el szivárogni, ömleni a ruháiból, közeli résekből, elég gyorsan elárasztva a környéket. Elég sűrű hogy szinte átláthatatlan legyen, csípős maró hatása pedig még tovább fokozza a kellemetlenséget, bár ez a megidézőt nem érinti.

Savteremtés
* Pár varázsigét elmormolva savvá változtathat egy kevés folyadékot, amihez hozzáér az ujjával.
* Vagy kezéből tölcsért formálva átfújhat rajta, így savfelhőt lehelve.

Méregteremtés

* A savteremtéshez hasonlóan tudja használni. Vagy egy pár egyszerű felszereléssel, sokkal komplexebb mérgeket tud megalkotni.

Észlelhetetlenség
* Ez a boszorkányok láthatatlansága. Bár szó sincs láthatatlanná válásról. Csupán kitörli mások fejéből az ottlétére utaló minden jelet. Legyen az a saját alakja, vagy egy véletlen lelökött pohár, vagy nyikorgó padló. Épp úgy működik azon, aki vele egy szobában van, és pont rá néz, mint azon, aki egy kamerán keresztül nézi. Viszont a bűbáj után a felvételeken látható lesz.

Érzelmek manipulálása
* Képes hatni mások érzelmeire. Fel is erősítheti, el is nyomhatja. Félelmet kelthet emberekben, megszüntetheti a kötelességtudatot. csillapíthatja a dühöt, és még hasonlók.

Fájdalom manipulálása
* Halk igéket suttogva, felerősítheti, vagy éppen csillapíthatja mások fájdalmait. Akár teljesen meg is szüntetve azt, akár a nem létező fájdalom helyett elviselhetetlen kínt éreztetni. Ez azonban nem gyógyítás, és nem is támadás.

Bábjáték
* Néhány rúna levegőbe rajzolásával és bűvigék segítségével képes másokat megfosztani a szabad akarattól. Kényszerítheti őket, hogy elmondják féltett titkukat, vagy teljes örömmel tegyenek meg bármit neki. Amint a bűvölés elmúlik az áldozat emlékszik mindenre, és tisztában van vele, hogy más irányította.

Betegségmágia
* A boszorkány mágikus úton betegségek egész tárházát képes felvonultatni, és megfertőzni vele valakit, akit megérint. Az álmatlanságtól kezdve, a vakságon át a szívsorvadásig. Ezek nem olyan varázslatok, amiknek azonnali eredménye van. Csupán a kórokozókat juttatja a szervezetbe, amik aztán fertőzni, erősödni kezdenek. Esetleg másokat is megfertőzhetnek. Valamint a boszorkány képes erősíteni vagy gyengíteni egy betegséget. Legyen az az általa idézett, vagy másmilyen.

Nekromancia

Túlvilági birtok
* A boszorkány a vérével megjelöl egy területet, ahol az élet nemkívánatos jelenséggé válik. A túlvilági energiák lassan elszívnak minden életet, és megfertőzik, aki bemerészkedik, jeges markokkal tép a tudatába. Ugyanakkor az élőholtakat szinte vonzani fogja a birtok.

* Holtak érzékelése

Holtak nyelve
* Képes beszélni a holtakhoz. Ám ez nem garantálja, hogy azok barátságosak lesznek, vagy elárulják a titkaikat.

Feltámasztás
* Képes a holtakat feltámasztani jelen formájukban, legyen az rothadó hulla, vagy csontváz. Ám ezek leginkább egyetlen célra teremtett ostoba lények lesznek. Ha egy testet azonnal a halála után támaszt fel, és a test még amúgy életképes, akkor a test újra életre kel.

Lélekmágia
* Képes csapdába zárni egy lelket, (megfelelő drágakőbe), vagy éppen a feltámasztott élőholtba egy létező lelket plántálni. Valamint képes lelkeket gyúrni, formázni. A művelet hosszadalmas és fárasztó, de a végén egy személyre szabott lelket rakhat egyik élőholtjába ideális szolgát teremtve.

Álommágia
* Képes másokra álmot lehelni. Vagy éppen pár halk varázsszóval több napos álmatlanságra kárhoztatni őket, de akár távol is tartani tőlük az álmosságot, így akár napokig frissen és éberen tartani őket, vagy saját magát. Ha már valaki alszik, befolyásolhatja az álmát. Motívumokat szőhet bele, terelheti az álom menetét. Az édes álomtól a rémálmokon át bármit okozhat. Valamint képes sokkal valóságosabbakká tenni az álmokat. Amit az álmodó akár ébredés után is valósnak gondol. Valamint ha ő maga is elalszik, beléphet mások álmába.

Csókmágia
* A boszorkányok leghíresebb varázslatai, csak egyetlen csók… A feledés csókjával törölheti mások emlékeit. Az alakváltoztatás csókjával pár órára átváltoztathat másokat, akár békává, de akár másik emberré is. A rabszolgaság csókjával egy napra bárkit a szolgájává változtathat. A gyógyító csók, aminek megtévesztő a neve. Segítségével a boszorkány bármi sérülését átadhatja másnak. Igazából a nekromancia határát súrolva a másik életerejéből gyógyítja magát. Igaz, a hatás kétirányú lehet, ha esetleg az a cél.

Gyertyamágia
* Különböző varázslatait vagy mérgeit öntheti gyertyába. Amit később meggyújtva engedheti szabadjára azt.

Tetoválás mágia
* A rúnamágia egy különös ága. A mágikus jeleket, rúnákat a bőrbe tetoválva érhető el egyszerűbb mágikus hatás. Bár csábító erőt kínál, főleg azoknak, akik nem bírnak mágiával igen kockázatos. Mivel ha a tetoválás megsérül benne rejlő mágia elszabadul, és súlyos sebeket okoz.

### Villám varázslatok

* Kezébe villámokat gyűjthet, amit a környező mágiából idézhet, vagy a közeli elektromosságot is összegyűjtheti. Legyen az egy számítógép, vagy egy villámcsapás. Ezek után az összegyűjtött villámokat többféle módon használhatja. Akár egy ütés kíséretében fel is használhatja, de akár villámként ki is lőheti, esetleg láncvillámként több célpontra. De akár egyfajta auraként magára is öltheti.

### Szellem mágia

Tárgyak mozgatása
* Nem kifinomult mozgatásról van szó. Sokkal inkább csak tárgyak mozgási energiával való feltöltéséről. Bár meghatározhatja az energia irányát, pontos célzásról nincs szó. Ereje függ az átok erejétől. Ha csak éppen pislákol az átok, akkor poharak, kulcsok remegtetésénél, gurításánál nem képes többre. Ha pedig az átok kezd eluralkodni rajta, akár kocsikat is dobálhat. Vagy egy raktárat változtathat pusztító örvénnyé.

Fagyasztás
* Ennek az ereje is az átok erejétől függ. Ha az átok vissza van húzódva, nem több egy partitrükknél. Ha viszont erősebb az átok, akár pillanatok alatt lehűthet egy felületet úgy, hogy aki megérinti az odafagy, önmagát kivéve persze.

Szellem alak
* Képes kilépni a testéből, ami ilyenkor magatehetetlenül rogy össze. Az átok pedig terjedni kezd, és bármennyire is kicsi volt, órákon belül elkúszik a válláig. El nem fogja emészteni, de egy hosszabb szellem alak után, gyorsan foglalkoznia kell az átokkal. Viszont megéri az árat. Szellemként szabadon és láthatatlanul suhanhat. A falakon gond nélkül kelhet át, de a mágikus erők gátat vethetnek neki. Valamint így hihetetlen sebeséggel közlekedhet. Szellem mágiája felerősödik, ha nem figyel kifejezetten az elrejtésére, akkor lehűl körülötte a levegő, így megérezni a jelenlétét. Alakot is ölthet, ami önmaga kísérteties mása lesz, gyönyörűbb és rémisztőbb egyszerre. Ez azonban nem több egy képnél, egy látomásnál. De így látható lesz, és beszélhet is.

## Gyengeségek

Bármilyen erős mágiát is ural, még ember, emberi testtel. Igaz az állóképessége jó, és viszonylag gyors is, nem kifejezetten erős, sőt, már inkább gyenge. Valamint legtöbb mágiájához nem elég ránéznie a célpontra, ha lefogják, akkor jószerivel tehetetlen.

Az átok: Legegyedibb ereje egyben gyengesége is. Az átok, amitől képessége egy részét kapja, szüntelen terjed, és azzal fenyegeti, hogy elemészti, és végleg szellemmé változtatja. Ezt lassíthatja meditációval, és pár főzettel. Viszont a terjedést visszafordítani csak áldozattal tudja. Ez lehet bármi, ételáldozattól az önzetlen cselekedeten át az önsanyargatásig. A feltétel hogy más célja ne legyen, mint az átok gyengítése. Le pedig így sem győzheti, legyen bármekkora, vagy bármilyen gyakran az áldozat, az átok nem szűnik meg.